**Zapisnik**

1. sjednice Upravnog vijeća TM

održane dana 14. veljače 2013. godine s početkom u 11 sati

u prostorijama Tiflološkog muzeja

Sjednici su nazočni:

Sanja Frajtag, prof., Hrvatska knjižnica za slijepe

Nevenka Ćosić, prof., Tiflološki muzej

Nina Sivec, dipl. def., Tiflološki muzej

Ravnateljica Muzeja: Željka Bosnar Salihagić

Sjednici nije nazočan:

Vladimir Crnković, prof., Hrvatski muzej naivne umjetnosti, koji je opravdano izostanak

Prof.dr.sc. Miroslav Prstačić, Edukacijsko-rehabilitacijski fakultet

Sanja Frajtag, predsjednica Upravnog vijeća otvara sjednicu i predlaže sljedeći

DNEVNI RED

1. Usvajanje zapisnika 3. sjednice Upravnog vijeća Tiflološkog muzeja
2. Financijski izvješće Tiflološkog muzeja za 2012. godinu
3. Izvješće o radu Tiflološkog muzeja za 2012. godinu
4. Razno

Ad. 1. Čita se pismeni očitovanje Vladimira Crnković, koje je sastavni dio ovog Zapisnika, u kojem on navodi da je suglasan s predloženim dnevnim redom te da nema primjedbi na Zapisnik 3. sjednice Upravnog vijeća. Ostali prisutni članovi Upravnog vijeća prihvaćaju Zapisnik s 3. sjednice Upravnog vijeća.

Ad.2. Zdenka Derniković, voditeljica računovodstvenog odjeljka podnosi Financijsko izvješće Tiflološkog muzeja za 2012. godinu te navodi:

„Ostvareni ukupni prihod za 2012. g. je 2.271.030,00 kn. Od toga za plaće 1.485.480,00 kn,

za prijevoz na posao i s posla 44.617,00 kn, za materijalne rashode redovitog poslovanja 582.817,00 kn. Za posebne programe prihvaćene od strane Ministarstva kulture ostvaren je prihod od 135.000,00 kn. Za programsku djelatnost prema ugovoru o korištenju sredstava za realizaciju programa javnih potreba u kulturi Grada Zagreba sklopljenim s Gradskim uredom za obrazovanje, kulturu i šport Grada Zagreba naplaćeno je 47.400,00 kn, od čega se 8.000,00 kn odnosi na programme iz 2011. g. Vlastiti prihod od obavljanja osnovne djelatnosti na tržištu za 2012. g. ostvaren je u iznosu od 12.310,00 kn. Prihod od kamata na depozite po viđenju je 1.761,00 kn. Ukupni rashodi iznose 2.224.927,00 kn. Rashodi za redovnu djelatnost 2.057.013,00 kn, za programsku djelatnost 135.000,00 kn te rashodi po vlastitim prihodima 12.310,00 kn.„

Upravno vijeće nakon kraće diskusije donosi

ODLUKU

kojom se uz obrazloženje Z. Derniković jednoglasno usvaja Financijsko izvješće Tiflološkog muzeja za 2012. godinu.

Ad.3. Ravnateljica objašnjava Izvješće o radu TM za 2012. godinu po točkama kako slijede. Navodi kako, obzirom da prošle godine nije odobrena većina programa, se po Izvješću vidi da je godina poslovno bila vrlo intenzivna. Godinu je obilježila priprema za registraciju Zbirki u Registar kulturnog dobra Republike Hrvatske čemu je prethodio višemjesečan intenzivan rad nekoliko djelatnika koji je rezultirao podjelom Zbirke predmeta na tri nove zbirke o kojima bi Stručno povjerenstvo Ministarstva kulture trebalo izdati rješenje u svrhu utvrđivanja svojstva kulturnog dobra za muzejske i galerijske zbirke.

Ravnateljica nadalje ističe donaciju za Oftalmološku zbirku kao vrijednu donaciju iz privatne oftalmološke prakse oftalmologa dr. Ive Šercera kojom se zbirka povećala za 22 predmeta.

Nadalje ističe kako je izrađen Strateški plan Tiflološkog muzeja i osvrće se na pismenu primjedbu Vladimira Crnkovića u kojoj on navodi kako smatra da su kod izrade Strateškog plana morali biti uključeni svi stručni djelatnici. Ravnateljica pojašnjava kako su u izradi Strateškog plana TM sudjelovali svi stručni djelatnici s pozicije svog radnog mjesta, a navedeni djelatnici u Izvješću su oni koji su dali značajniji doprinos izradi Strateškog plana TM.

Vladimir Crnković u svom pismenom očitovanju upozorava da u odjeljku 6.11. nije navedeno o kojim članovima ICEV-ija je riječ pa ravnateljica navodi da je omaškom došlo do ispuštanja imena te da se radi se o Željki Bosnar Salihagić.

Ravnateljica navodi kako su održane 2 vrlo uspješne izložbe u Tiflološkom muzeju: Preskočimo granice, koja se bavila problematikom bavljenja sportom invalidnih osoba i Oblik lika, izložba skulptura koje predstavljaju interpretaciju likova iz poznatih djela hrvatske književnosti. Za navedene izložbe vladao je velik interes.

Nakon kraće diskusije Upravno vijeće donosi

ODLUKU

kojom prihvaća Izvješće o radu Tiflološkog muzeja za 2012. godinu.

Ad.4. Pod točkom Razno nije bilo diskusije.

Sjednica upravnog vijeća završila je 12:20 sati.

Zapisničarka: Predsjednica Upravnog vijeća:

Nina Sivec Sanja Frajtag